1000 իեն թղթադրամ

**¥1,000 թղթադրամը** ճապոնական իեն թղթադրամների ներկայիս շարքի ամենափոքր անվանական արժեքն է, որն օգտագործվում է 1945 թվականից՝ բացառությամբ 1946-ից 1950 թվականներին Ճապոնիայի դաշնակիցների կողմից օկուպացիայի կարճ ժամանակահատվածի։

Վեցերորդ շարքի (F շարք) թղթադրամները ներկայումս շրջանառության մեջ են և երեք տարածված թղթադրամներից ամենափոքրն են։ Նորագույն թղթադրամները հագեցած են կեղծարարության դեմ պայքարի համալիր միջոցառումներով։ Թեև հին թղթադրամներն այլևս չեն թողարկվում, դրանք շարունակում են մնալ օրինական վճարամիջոց։

## Նախկին նշումներ
### 甲 շարք
Առաջին ¥1,000 թղթադրամը թողարկվել է 1945 թվականի օգոստոսի 17-ին։ Այդ ժամանակ թղթադրամների հաջորդական շարքերը նշվում էին որպես 甲 (A), 乙 (B), 丙 (C), 丁 (D) կամ い (i), ろ (ro) շարքեր՝ ի տարբերություն A, B, C, D, E շարքերի։ Այն ուներ 172 × 100 մմ չափսեր և նրա վրա պատկերված էին լեգենդար արքայազն Յամատո Տակերուն և սինտոիստական Տակեբե տաճարը։ Շրջանառությունից դուրս է հանվել 1954 թվականին։

### Առաջին (A) շարք
A շարքի թղթադրամները նախատեսվում էին թողարկվել 1946 թ-ին, սակայն, ինչպես և այլ պլանավորված թղթադրամներ, այդպես էլ չթողարկվեցին։

### Երկրորդ (B) շարք
B շարքի թղթադրամները թողարկվեցին 1950 թ-ի հուլիսի 1-ին և ունեին 164 × 76 մմ չափսեր։ Դիմերեսին պատկերված էր կիսաառասպելական ռեգենտ և քաղաքական գործիչ՝ կայսրուհի Սույկոյի օրոք իշխած արքայազն Շոտոկուն։ Դարձերեսին պատկերված էր «Յումեդոնոն» (բառացիորեն՝ *Երազների սրահ*)՝  Նարա պրեֆեկտուրայում գտնվող Հորյու ձի բուդդայական տաճարի տարածքում։ Թղթադրամի միայն մեկ տարբերակ գոյություն ուներ, և այն շրջանառությունից հանվեց 1965 թվականի հունվարի 4-ին։

### Երրորդ (C) շարք
Ինչպես իրեն նախորդող շարքի թղթադրամները, C շարքի թղթադրամները նույնպես ունեին 164 × 76 մմ չափսեր։ Նրանք թողարկվեցին 1963 թ-ի նոյեմբերի 1-ին։ Դիմերեսին պատկերված էր Իտո Հիրոբումիի դիմանկարը, ով կայսր Մեյձիի օրոք, եղել է Ճապոնիայի վարչապետը, պաշտոնը ստանձնելով 1885 թ-ին։ Դարձերեսին պատկերված էր Ճապոնիայի բանկի շենքը։ C շարքի թղթադրամները թողարկվել են թղթադրամի համարով, երկու տարբեր գույներով` սև (1963 թ-ից) և կապույտ (1976 թ-ից)։ Շրջանառությունից դուրս են հանվել 1986 թ-ի հունվարի 4-ին։

### Չորրորդ (D) շարք
D շարքի թղթադրամները, ինչպես և նրանց հաջորդող E և F շարքի թղթադրամները, չափվել են 150 × 76 մմ։ Թողարկվեցին 1984 թ-ի նոյեմբերի 1-ին։ Դիմերեսին պատկերված էր Մեյձի շրջանի վիպասան Նացումե Սոսեկին, ում հայտնի ստեղծագործություններից են «*[[Ես կատու եմ]]» և [[Կոկորո|«Կոկորո»-ն]]։* Դարձերեսին պատկերված էին կարմրաթագ կռունկներ։ D շարքի թղթադրամները թողարկվել են թղթադրամի համարով, չորս տարբեր գույներով` սև (1984 թ-ից), կապույտ (1990 թ-ից), շագանակագույն (1993թ-ից) և կանաչ (2000 թ-ից)։ Շրջանառությունից դուրս են հանվել 2007 թ-ի ապրիլի 2-ին։

### Հինգերորդ (E) շարք
Դիմերեսին պատկերված է Հիդեյո Նոգուչիի դիմանկարը, ով 1991 թվականին հայտնաբերել է սիֆիլիսի հարուցիչը` որպես պրոգրեսիվ պարալիտիկ հիվանդության առաջացման պատճառ։ Հակառակ կողմում պատկերված են Ֆուձիյամա լեռը և բալենու ծաղիկները՝ վերցված Կոյո Օկադայի լուսանկարից։ Այն առաջին անգամ թողարկվել է 2004 թվականի նոյեմբերի 1-ին։ Նորագույն թղթադրամները հագեցած են կեղծարարության դեմ պայքարի համալիր միջոցառումներով։ Դրանք ներառում են փորագրված տպագրություն, հոլոգրամներ, միկրոտպագրություն, ֆլուորեսցենտ թանաք, թաքնված պատկերներ, ջրային նշաններ և անկյունային զգայուն թանաք։ E շարքի թղթադրամները կշարունակեն շրջանառության մեջ մնալ 2024 թվականից նոր թողարկված F շարքի թղթադրամների հետ մեկտեղ։

### Վեցերորդ (F) շարք
Վեցերորդ (F) շարքի թղթադրամները ներկայումս շրջանառության մեջ են և երեք տարածված թղթադրամներից ամենափոքրն են`150 × 76 մմ չափերով։ ¥1,000 թղթադրամի վրա պատկերված են Շիբասաբուրո Կիտազատոն և «Կանագավայի մեծ ալիք»-ը։ Սա նաև թղթադրամների առաջին շարքն է, որտեղ ներառված է անգլերեն։ Այն առաջին անգամ թողարկվել է 2024 թվականի հուլիսի 3-ին։

## Պատկերասրահ

Պատկեր:Series B 1000 Yen Bank of Japan note - front.jpg|Երկրորդ (B) շարքի ¥1,000 թղթադրամ (1950 թ.)
Պատկեր:Series C 1K Yen Bank of Japan note - front.jpg|Երրորդ (C) շարքի ¥1,000 թղթադրամ (1963)
Պատկեր:1000 yen Natsume Soseki.jpg|Չորրորդ (D) շարքի ¥1,000 թղթադրամ (1984)
Պատկեր:1000 yen banknote (Series E), obverse.png|Հինգերորդ (E) շարքի ¥1,000 թղթադրամ (2004)
Պատկեր:1000 yen obverse scheduled to be issued 2024 front.jpg|Վեցորորդ (F) շարքի ¥1,000 թղթադրամ (2024)


## Ծանոթագրություններ

Կատեգորիա:1945 Ճապոնիայում
Կատեգորիա:Բանկային գործ
Կատեգորիա:Դրամական միավորներ
Կատեգորիա:Թղթադրամներ
Կատեգորիա:Փող